# Spartacus (film)

| *Spartacus* |
| --- |
| Filmplakat |
| Generell informasjon |
| Sjanger | Historie / Drama / Krig |
| Utgivelsesår | 1960 |
| Prod.land | USA |
| Lengde | 3 t. 17 min. |
| Språk | Engelsk |
| Aldersgrense | 16 (Norge) |
| Bak kamera |
| Regi | Stanley Kubrick |
| Produsent | Edward Lewis |
| Manusforfatter | Dalton Trumbo |
| Basert på | *Spartacus*  av Howard Fast |
| Musikk | Alex North |
| Sjeffotograf | Russell Metty |
| Klipp | Robert Lawrence |
| Foran kamera |
| Hovedrolle(r) | Kirk Douglas |
| Biroller | Laurence Olivier Jean Simmons Charles Laughton Peter Ustinov John Gavin Tony Curtis |
| Annen informasjon |
| Filmformat | Farger |
| Budsjett | USD 12 millioner |
| Prod.selskap | Bryna Productions |
| Premiere | 6. oktober 1960 (USA) |
| Eksterne lenker |
| IMDb
 |

Spartacus er en amerikansk episk historisk dramafilm fra 1960 regissert av Stanley Kubrick. Filmen handler om slaven, gladiatoren og opprørslederen Spartacus som levde Romerriket i første århundre f. kr. Manus er basert på en roman av Howard Fast ved samme navn, inspirert av den virkelige personen Spartacus' liv. Rollen som Spartacus spilles av Kirk Douglas, mens sentrale biroller spilles av Laurence Olivier, Peter Ustinov, John Gavin, Jean Simmons, Charles Laughton og Tony Curtis.

Douglas' rolle er ansett som en av hans mest berømte i karrieren. Det amerikanske filminstituttet kåret hans rollefigur til filmhistoriens 22. beste helteskikkelse i 2003.

*Spartacus* var den dyreste filmen til da. Den hadde mange stjerner, et svært stort budsjett og regnes som Kubricks minst personlige verk. Den ble en stor kommersiell suksess og ble godt mottatt av kritikerne, noe som styrket Kubricks status i Hollywood. Den ble produsert for Universal av Douglas' filmselskap Bryna Productions. Douglas insisterte på Kubrick som regissør i stedet for Anthony Mann, som opprinnelig tenkt.

Den ble tildelt fire Oscar, deriblant i klassen for beste mannlige birolle (Peter Ustinov).

## Handling

Historien handler om den berømte Spartacus, som etter selv å ha vært slave og gladiator ledet et stort slaveopprør imot det romerske herredømme. Slavenes intensjon var å flykte fra landet og komme tilbake til deres hjemsted eller bare vekk fra slavetilværelsen, derved å oppnå frihet. Opprøret brer om seg og herskerne i Roma skjelver. Brutale mottiltak settes i verk, men Spartacus og hans slavehær virker ustanselig.

## Om filmen

Kubrick med Tony Curtis (til høyre) under innspillingen.
### Popularitet og økonomi

*Spartacus* ble en av de mest populære filmene i 1960. Den innbrakte $60 millioner på verdensbasis, hvorav $30 millioner i USA, hvor den ble den tredje mest innbringende filmen i 1960.

Produksjonskostnadene var på $12 millioner.

### Anmelderne

Den ble meget godt mottatt av kritikerne, noe som gjenspeiles i at den har fått 95 % på Rotten Tomatoes. Den amerikanske filmkritikeren Leonard Maltin har gitt den 3,5 av 4 stjerner.

### «I am Spartacus!»

Filmens mest kjente sekvens er hvor slavene er blitt tatt til fange etter opprøret og romerne ber dem om å utpeke sin leder, Spartacus, mot at romerne skåner deres liv. I stedet reiser hver enkelt av de andre slavene seg opp, og erklærer seg som Spartacus med utropet «I am Spartacus» (*Jeg er Spartacus*) og vil derved dele skjebne med Spartacus.

### Priser og nominasjoner

Den ble tildelt fire Oscar, samt en Golden Globe i klassen beste film - Drama.

Den 33. Oscar-utdelingen

| Kategori | Person |
| --- | --- |
| Beste mannlige birolle | Peter Ustinov |
| Beste scenografi | Alexander Golitzen Eric Orbom Russell A. Gausman Julia Heron |
| Beste kinematografi | Russell Metty |
| Beste kostymedesign | Valles Bill Thomas |
| Nominert: |
| Best filmklipp | Robert Lawrence |
| Beste originalmusikk | Alex North |

## Medvirkende

Kostyme brukt av Laurence Olivier som Crassus.
* Kirk Douglas som Spartacus
* Laurence Olivier som Crassus
* Jean Simmons som Varinia
* Charles Laughton som Gracchus
* Peter Ustinov som Batiatus
* Tony Curtis som Antoninus
* John Gavin som Julius Caesar
* John Dall som Marcus Glabrus
* Nina Foch som Helena Glabrus
* John Ireland som Crixus
* Herbert Lom som Tigranes Levantus
* Charles McGraw som Marcellus
* Joanna Barnes som Claudia Marius
* Harold J. Stone som David
* Woody Strode som Draba
* Peter Brocco som Ramon
* Paul Lambert som Gannicus

## Referanser

## Litteratur

* Arnstein Bjørkly (red.) (2000). *Kubrick: overblikk og labyrint*. Oslo: Aschehoug. ISBN 8203182909.

## Eksterne lenker

* (en) *Spartacus* på Internet Movie Database

* (no) *Spartacus* hos Filmweb

* (no) *Spartacus* hos Filmfront (arkivert versjon)

* (no) *Spartacus* på NRK TV

* (sv) *Spartacus* i Svensk Filmdatabas

* (da) *Spartacus* i Danmark Nationale Filminstitut

* (fr) *Spartacus* på Allociné

* (nl) *Spartacus* på MovieMeter

* (en) *Spartacus* på The Movie Database – film

* (en) *Spartacus* på American Film Institute